Kedves Szülők!

Engedjék meg, hogy mint az Együttes raktárosa bemutatkozzam Önöknek.

Kovácsné Milu Bernadett vagyok,1991-től a Debreceni Hajdú Táncegyüttes aktív tagja. Óvodás csoportjaim vezetése mellett az együttes viselettárának vezetése is az én feladatom.   
Nem csak a múltam, hanem a közös jövőnk érdekében is szívemen viselem az együttes életének, működésének minden apró mozzanatát.

Célom, hogy a népviseleteket a lehető legkitűnőbb állapotban és legigényesebb módon tudjuk Hajdús gyerekeink részére bocsátani.

Ezen törekvés elérése érdekében fontosnak tartom az alábbiak betartását raktárunk életében, melyhez nagyon nagy szükségem lesz az Önök megértésére és segítségére.

* A kiosztott ruhákról tételes listát vezetünk, mely darab és megnevezés szerint kerül a gyerekek neve mellé.
* A ruhák vissza hozatalára több napot is kijelölünk, de csak engem (vagy más kijelölt személyt, ha lesz ilyen) érdemes keresni, ugyanis a lista csak náluk lesz megtalálható.
* A ruhákat tiszta (elsősorban ingek, blúzok esetében kimosott, kikeményített) állapotban kérjük visszahozni.
* Rendkívüli körülmények persze mindig is voltak és lesznek, ezért lehet kérni telefonon külön fogadóórát.
* Ha a kiadott ruhadarabok valamelyikével nem sikerül elszámolni, sajnos annak anyagi vonzata van (az összeg függ attól, hogy milyen darabról beszélünk), melynek minimum összege 5000 Ft/db.

És itt kérem tisztelettel az Önök megértését, hiszen az együttesünk életében nem érhetünk el fejlődést és javulást, ha folyamatosan az eltűnt és elhagyott darabokat kell pótolgatnunk. Remélem, így majd több figyelmet kapnak viseleteink!

Mi pedig megteszünk minden tőlünk telhetőt azért, hogy „gyermekeinket” a lehető legkitűnőbb viseletekkel lássuk el! A Mi Családunk Hajdú !!!

**Előre is köszönjük segítő közreműködésüket!**

Kovácsné Milu Bernadett

raktárvezető

30/867-3423